“અમેરિકન જોઇન્ટ ડિસ્ટ્રિબ્યૂશન કમિટિએ શ્રી શિન્ડલરની યુદ્ધ સમયની અને વ્યવસાયલક્ષી કાર્યવાહીને ઝીણવટપૂર્વક ચકાસી છે… આ સાથે અમે હૃદયપૂર્વક ભલામણ કરીએ છીએ કે શ્રી શિન્ડલર દ્વારા જે કોઈ સંસ્થાઓ અને વ્યક્તિઓનો સંપર્ક કરવામાં આવે, તેમણે શ્રી શિન્ડલરની ઉત્કૃષ્ટ સેવાઓના બદલામાં, તેમને મદદ કરવા માટે જે કંઈ પણ શક્ય હોય તે બધું જ કરી છૂટવું. પહેલાં પોલેન્ડમાં અને પછી જર્મન કબજા હેઠળના ચેક વિસ્તારમાં નાઝી લેબર ફેક્ટરી ચલાવવાના બહાના હેઠળ શ્રી શિન્ડલરે યહૂદી સ્ત્રીઓ અને પુરુષોને ફેક્ટરી કામદાર તરીકે રાખીને તેમને ઓસ્ટવિટ્ઝ અને અન્ય કુખ્યાત કોન્સન્ટ્રેશન કેમ્પોમાં મૃત્યુના મોંમાં જતાં બચાવી લીધાં હતાં. સાક્ષીઓએ જોઇન્ટ ડિસ્ટ્રિબ્યૂશન કમિટિને કહ્યું છે કે બ્રિનલિટ્ઝની શિન્ડલરની છાવણી, એ નાઝીઓ દ્વારા કબજે લેવાયેલા વિસ્તારોમાંની એક માત્ર એવી છાવણી હતી જ્યાં ક્યારેય યહૂદીઓની હત્યા ન થઈ હતી, કે તેમને માર પણ મારવામાં આવ્યો ન હતો! યહૂદીઓને આ છાવણીમાં હંમેશા એક માણસ ગણીને જ વ્યવહાર કરવામાં આવ્યો હતો.